Амаль фантастычныя распрацоўкi ўкараняюцца на хiмiчным факультэце БДУ. Там штучна вырабляюцца сiнтэтычныя прэпараты, якiя з’яўляюцца аналагам натуральных ферамонаў насякомых. Каб зразумець значнасць работы навукоўцаў, трэба ведаць наступнае. Людзi размаўляюць адзiн з адным пры дапамозе гукаў, а iншыя прадстаўнiкi жывой прыроды — каму як зручней. Насякомыя дасылаюць адзiн аднаму сiгналы пры дапамозе пахаў, кожны з якiх мае пэўнае значэнне для асобiнаў аднаго вiду. Рэчывы, якiя выдзяляюцца ў навакольнае асяроддзе i маюць тое цi iншае адценне паху, называюць ферамонамi. Калi ведаць iх хiмiчную формулу i паспрабаваць стварыць у лабараторных умовах, то пасля распаўсюджвання ў атмасферу можна фактычна ўзяць жывы арганiзм пад кантроль.[далей]